BJP नेता कैलाश विजयवर्गीय ने CM ममता बनर्जी पर साधा निशाना, कहा - आप संविधान से अलग चला रही हैं अपना...  
कैलाश विजयवर्गीय ने कहा - ममता बनर्जी संविधान नहीं मान रही हैं
'ममता बनर्जी चला रही है राज्य में अपना कानून'
राज्य में कुछ महीने बाद होने हैं चुनाव
भारतीय जनता पार्टी (BJP) के राष्ट्रीय महासचिव कैलाश विजयवर्गीय ने पश्चिम बंगाल की मुख्यमंत्री ममता बनर्जी पर निशाना साधा है. उन्होंने मंगलवार को कहा कि ममता बनर्जी पश्चिम बंगाल में अपनी मनमानी चला रही है. विजयवर्गीय ने कहा कि पश्चिम बंगाल में ममता बनर्जी की सरकार है. और उनकी सरकार देश के संविधान को नहीं मान रही है. मैं ऐसा इसलिए कह रहा हूं क्योंकि अगर राज्यपाल को भी किसी चीज के लिए ममता बनर्जी से अनुमति लेनी पड़े तो इससे यह स्पष्ट होता है कि ममता बनर्जी अपना अलग ही कानून चला रही हैं. बता दें कि पश्चिम बंगाल के राज्यपाल ने कहा था कि 24 नार्थ परगना के जिले के दौरे को लेकर अधिकारियों को पहले से ही बताया गया था. लेकिन मुझे जिला अधिकारियों ने कहा कि वो कोई भी काम बगैर राज्य सरकार की अनुमति के बिना नहीं करेंगे. यह पूरी तरह से असंवैधानिक है. 
ममता सरकार पर हमला बोलते हुए उन्होंने कहा था कि बंगाल में लोकतंत्र नहीं है ना भारत का संविधान है, वहां ममता बनर्जी हैं. कहावत है ना खाता ना बही जो ममता कहें वही सही. अराजकता के वातावरण को डेमोक्रेसी में बदल दिया गया है. लेकिन अब मतदाताओं ने भी ममता बनर्जी से विद्रोह कर दिया है.' उन्होंने कहा, 'फ्रस्टेशन में वह कुछ भी कहती हैं कि  वह पीएम को जेल में डाल देंगी, इससे समझ सकते हैं कि उनका मानसिक संतुलन बिगड़ गया है.' विजयवर्गीय ने बंगाल हिंसा पर भी बयान दिया. उन्होंने कहा, 'बीजेपी का रोड शो शांतिपूर्ण था, टीएमसी ने हस्तक्षेप किया और हिंसा हो गई.'